

RAPORT DE SPECIALITATE
la Proiectului de hotărâre privind aprobarea parteneriatului pentru proiectul „Dezvoltare rețea inteligentă de distribuție a gazelor naturale în comunele Șoldanu, Radovanu și Căscioarele, Județul Călărași”

Subsemnatul, Dănuț-George-Mădălin STANCIU, consilier achiziții publice în cadrul compartimentului Dezvoltare comunitară,  Achiziții publice și Monitorizarea procedurilor administrative al Aparatului de specialitate al Primarului Comunei Șoldanu, vă supun atenţiei următoarele:
Văzând:
· Proiectul de hotărâre nr. 25 din 05.04.2022 privind aprobarea parteneriatului pentru proiectul „Dezvoltare rețea inteligentă de distribuție a gazelor naturale în comunele Șoldanu, Radovanu și Căscioarele, Județul Călărași”,
· Referatul de aprobare nr. 2140 din 06.04.2022 elaborat de Primarul Comunei Șoldanu, prin care se propune aprobarea parteneriatului pentru proiectul „Dezvoltare rețea inteligentă de distribuție a gazelor naturale în comunele Șoldanu, Radovanu și Căscioarele, Județul Călărași”;
· Hotărârea Consiliului Local al Comunei Șoldanu nr. 48 din 25 noiembrie 2021 privind aprobarea Strategiei de dezvoltare locală a Comunei Șoldanu pentru perioada 2021 - 2027 și în orizontul anului 2030;
· Ținând cont de necesitatea reducerii emisiilor de noxe în atmosferă ca urmare a utilizarii combustibilului solid pentru asigurarea încălzirii clădirilor de locuit ale clienților casnici, asigurarea apei calde menajere și prepararea hranei prin creșterea nivelului de funcționalitate inteligentă a infrastructurii de distribuție de gaze naturale utilizate pentru realizarea serviciului comunitar de utilitate publică de alimentare cu gaze naturale a populației, în conformitate cu legislația în vigoare, prin îmbunătățirea flexibilității, siguranței, eficienței în operare, precum și prin integrarea activităților de transport, distribuție și consum final;
· Identificând oportunitatea înființării în comun a unui sistem inteligent de distribuție a gazelor naturale în cadrul unui parteneriat cu comunele Radovanu și Căscioarele, Județul Călărași PRIN PROGRAMUL Național de Investiții „Anghel Saligny”.
Analizând prevederile:
· art. 1 alin. (1) și alin. (2), art. 2 lit. e) din Ordonanța Guvernului nr. 26/2000 cu privire la asociații şi fundații, cu modificările şi completările ulterioare;
· art. 5 alin. (2) lit. b) din Ordonanța de urgență a Guvernului nr. 128/2020 privind unele măsuri pentru instituirea Programului național de racordare a populației și clienților noncasnici la sistemul inteligent de distribuție a gazelor naturale, modificată și completată;
· art. 4 alin. (1) lit. e) din Ordonanţa de urgență a Guvernului nr. 95/2021 pentru aprobarea Programului național de investiții Anghel Saligny;
· prevederile art. 89, alin. (1), alin. (2), alin. (5), alin. (8), art. 90 alin. (1), ale art. 129 alin. (2) lit. e), alin. (9) lit. a) precum şi ale art. 139 alin. (3) lit. f) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare.
Faţă de cele prezentate mai sus, având în vedere dispoziţiile art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr.57/2019 privind Codul Administrativ și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, propun Consiliului Local al Comunei Şoldanu adoptarea unei hotărâri privind aprobarea parteneriatului pentru proiectul „Dezvoltare rețea inteligentă de distribuție a gazelor naturale în comunele Șoldanu, Radovanu și Căscioarele, Județul Călărași”.
Consilier achiziții publice,
Dănuț-George-Mădălin STANCIU

